|  |
| --- |
| bw-left-greek-1 |
| **ΣΧΟΛΗ ΕΠΙΣΤΗΜΩΝ ΥΓΕΙΑΣ**  **ΤΜΗΜΑ ΦΑΡΜΑΚΕΥΤΙΚΗΣ** |

**ΑΝΑΚΟΙΝΩΣΗ**

**ΓΙΑ ΑΙΤΗΣΕΙΣ ΔΙΠΛΩΜΑΤΙΚΗΣ ΕΡΓΑΣΙΑΣ**

Κατόπιν των προηγούμενων σχετικών ανακοινώσεων του Τμήματος αναφορικά με την έναρξη του Προγράμματος Σπουδών του Integrated Master, πληροφορούμε τους Φοιτητές του Τμήματος Φαρμακευτικής οι οποίοι έχουν ολοκληρώσει το 8ο εξάμηνο των σπουδών τους (πεμπτοετείς κατά το τρέχον ακαδημαϊκό έτος, 2023-2024), ότι πρέπει να κάνουν αίτηση για εκπόνηση Διπλωματικής Εργασίας (Integrated Master), για το ακαδημαϊκό έτος 2023-2024. Η αίτηση-δήλωση υποβάλλεται στη Γραμματεία του Τμήματος, από τη **Δευτέρα 11 Σεπτεμβρίου** **2023** έως και την **Τετάρτη 20 Σεπτεμβρίου 2023**, στην ηλεκτρονική διεύθυνση [secr@pharm.uoa.gr](mailto:secr@pharm.uoa.gr).

Οι προϋποθέσεις για την εκπόνηση της Διπλωματικής εργασίας έχουν ως εξής:

**Προϋποθέσεις ανάθεσης θέματος Διπλωματικής Εργασίας (ΔΕ)**

1. Ο φοιτητής πρέπει να βρίσκεται τουλάχιστον στο 5ο έτος των σπουδών του.

2. Να έχει εξετασθεί επιτυχώς σε όλα τα εργαστήρια (συνολικά 8) των προηγουμένων ετών (1ο – 4ο) καθώς και σε είκοσι επτά (27) από τα υποχρεωτικά μαθήματα και 2 επιλογής.

3. Να έχει εξεταστεί επιτυχώς στα προαπαιτούμενα μαθήματα τα οποία έχει προκαθορίσει ο κάθε Τομέας/Εργαστήριο στο οποίο θα εκπονηθεί η ΔΕ. Τα μαθήματα αυτά σχετίζονται άμεσα με το επιστημονικό αντικείμενο της υπό εκπόνηση ΔΕ και εξασφαλίζουν το υπόβαθρο πλέον εξειδικευμένων γνώσεων. Τα μαθήματα αυτά καθορίζονται στον Πίνακα 1 παρακάτω.

4. Οι προϋποθέσεις (1) - (2) αποτελούν τις Προϋποθέσεις Τμήματος, εξασφαλίζουν ένα επαρκές επίπεδο βασικών γνώσεων και απαλλαγή από φόρτο υπέρμετρου αριθμού οφειλόμενων μαθημάτων, προκειμένου να θεωρηθεί ο φοιτητής ικανός να αρχίσει την αναζήτηση θέματος εκπόνησης ΔΕ. Κάθε τροποποίηση των Προϋποθέσεων του Τμήματος θα πρέπει να εγκρίνεται από τη Συνέλευση του Τμήματος, θα ανακοινώνεται έγκαιρα και θα ισχύει από τη μεθεπόμενη επιλογή Φοιτητών για εκπόνηση ΔΕ. Η προϋπόθεση της παραγράφου (3) αποτελεί την Προϋπόθεση Αντικειμένου.

Για τις προϋποθέσεις και τη διαδικασία εκπόνησης της Διπλωματικής Εργασίας, παρακαλούμε συμβουλευτείτε και τον Κανονισμό Εκπόνησης Διπλωματικής Εργασίας που συμπεριλαμβάνεται στον Κανονισμό Σπουδών του Integrated Master.

Για να δείτε τον Κανονισμό, πατήστε εδώ.

Για το έντυπο της αίτησης-δήλωσης, πατήστε εδώ.

**Πίνακας 1.**

**Επιστημονικά Αντικείμενα και επιμέρους Προαπαιτούμενα**

**(ακολουθεί)**

|  |  |  |  |
| --- | --- | --- | --- |
| **Τομέας** | **Εργαστήριο** | **Επιστημονικά Αντικείμενα** | **Επιμέρους Προαπαιτούμενα Μαθήματα** |
| 1. ΦΑΡΜΑΚΕΥΤΙΚΗΣ ΧΗΜΕΙΑΣ | 1.1 ΦΑΡΜΑΚΕΥΤΙΚΗΣ ΧΗΜΕΙΑΣ | 1. Φαρμακευτική Χημεία 2. Μελέτη Φυσικοχημικών Ιδιοτήτων – Μοριακές Προσομοιώσεις 3. Φαρμακοχημική-φαρμακολογική μελέτη βιοδραστικών ενώσεων 4. Ραδιοφαρμακευτική Χημεία | **Α)** 5 από:  Οργανική Χημεία I-II,  Φαρμακευτική Χημεία Ι-ΙV  Ανόργανη Χημεία II,  Ραδιοφαρμακευτική Χημεία  **Β)** 2 από:  Ειδικά Μαθήματα Οργανικής Χημείας,  Μοριακή Φαρμακολογία, Μεταβολισμός Φαρμάκων,  Βασικές Αρχές Σχεδιασμού Φαρμάκων |
| 1.2 ΦΑΡΜΑΚΕΥΤΙΚΗΣ ΑΝΑΛΥΣΗΣ | * Φαρμακευτική Ανάλυση | **Α)** 5 από:  Αναλυτική Χημεία I-II  Φαρμακευτική ΑνάλυσηI-II  Οργανική Χημεία I,  Στατιστική  **Β)** 1 από:  Σταθερότητα Φαρμακευτικών Προϊόντων,  Ειδικά Μαθήματα Οργανικής Χημείας |
| 1.3 ΦΑΡΜΑΚΟΛΟΓΙΑΣ | * Φαρμακολογία | * Βιολογία ή Εισαγωγή στην Κλινική Φαρμακευτική * Βιοχημεία ή Βιοφαρμακευτική-Φαρμακοκινητική Ι * Φυσιολογία * Παθοφυσιολογία * Φαρμακολογία I και II |
| Εργαστήριο εκτός Τμήματος Φαρμακευτικής | * Ανόργανη Χημεία * Αναλυτική Χημεία * Τοξικολογία | Το αντίστοιχο μάθημα |
| 2. ΦΑΡΜΑΚΟΓΝΩΣΙΑΣ & ΧΗΜΕΙΑΣ ΦΥΣΙΚΩΝ ΠΡΟΙΟΝΤΩΝ | 2.1Φαρμακογνωσίας & Χημείας Φυσικών Προϊόντων | 1. Χημική Μελέτη - Χημειοταξινομία Φυσικών Προϊόντων χερσαίων οργανισμών και θαλάσσιων και μικροοργανισμών 2. Χημεία Φυσικών Προϊόντων 3. Χημική οικολογία 4. Βιολογικές δράσεις Φυσικών Προϊόντων 5. Εφαρμογές - Χρήσεις Φυσικών Προϊόντων (Φάρμακα, Καλλυντικά, συμπληρώματα διατροφής, ιατροτεχνολογικά, Τρόφιμα) 6. Ιστορία της Φαρμακευτικής -Εθνοφαρμακολογία 7. Φυτοθεραπεία 8. Κανονιστικά θέματα τελικών προϊόντων με φυσικά προϊόντα | **Α)** 2 από:  Φαρμακογνωσία Ι, II, IΙΙ  **Β)** Ειδικά Μαθήματα Φαρμακογνωσίας  **Γ)** Φαρμακευτική Βοτανική ή  Φαρμακευτική Βιοτεχνολογία  **Δ**) Ιστορία της Φαρμακευτικής -Στοιχεία Εθνοφαρμακολογίας & Εισαγωγή στις Φαρμακευτικές Επιστήμες (μόνο για το **6**) |
| 2.2Αξιοποίησης Βιοδραστικών Φυσικών Προϊόντων | 1. Χημεία φυσικών προϊόντων χερσαίας ή θαλάσσιας προέλευσης  2. Χημική Οικολογία  3. Φαρμακευτική Βοτανική  4. Χημειοταξινομία  5. Αξιολόγηση βιολογικών δράσεων φυσικών προϊόντων  6. Μεταβολομική ανάλυση εκχυλισμάτων ή βιολογικών δειγμάτων  7. Σύνθεση/ημισύνθεση φυσικών προϊόντων και αναλόγων τους, Βιομετατροπές φυσικών προϊόντων  8. Αξιοποίηση δευτερογενών μεταβολιτών, βιοπολυμερών και πεπτιδίων σε βιοεφαρμογές | **Α)** 2 από:  Φαρμακογνωσία Ι, ΙΙ, IΙΙ  **Β)** Ειδικά Μαθήματα Φαρμακογνωσίας  **Γ**) Οργανική Χημεία Ι  **Δ**) Φαρμακευτική Ανάλυση Ι  **Ε)** Φαρμακευτική Βοτανική (για 2, 3, 4)  **ΣΤ**) Φαρμακευτική Βοτανική ή  Φαρμακευτική Βιοτεχνολογία (για 1, 5, 6, 7, 8) |
|  | Εργαστήριο εκτός Τμήματος Φαρμακευτικής | * Ανατομία * Βιολογία * Βιοχημεία * Γενική Βοτανική * Α’ Βοήθειες * Υγιεινή – Επιδημιολογία * Φαρμακευτική Μικροβιολογία * Χημεία Τροφίμων | Το αντίστοιχο μάθημα |
| 3. ΦΑΡΜΑΚΕΥΤΙΚΗΣ  ΤΕΧΝΟΛΟΓΙΑΣ | 2.1 ΦΑΡΜΑΚΕΥΤΙΚΗΣ ΤΕΧΝΟΛΟΓΙΑΣ | * Φαρμακευτική Τεχνολογία | * Φαρμακευτική Τεχνολογία Ι, ΙΙ και ΙΙΙ * Βιοφαρμακευτική-Φαρμακοκινητική Ι * Φυσικοχημεία   Επιπλέον ένα από:   * Μαθήματα Σχεδιασμού Φαρμακοτεχνικών Μορφών * Νεώτερα Φαρμακευτικά Συστήματα * Ιδιότητες και Εφαρμογές Εκδόχων |
| * Κοσμητολογία-Δερματοφαρμακολογία | * Φαρμακευτική Τεχνολογία Ι, ΙΙ και ΙΙΙ * Βιοφαρμακευτική-Φαρμακοκινητική Ι * Φαρμακολογία Ι   Επιπλέον ένα από:   * Ελεγχος και αξιολόγηση Καλλυντικών Προϊόντων * Τεχνολογία Καλλυντικών-Κοσμητολογία |
| 2.2 ΒΙΟΦΑΡΜΑΚΕΥΤΙΚΗΣ-ΦΑΡΜΑΚΟΚΙΝΗΤΙΚΗΣ | * Βιοφαρμακευτική | * Βιοφαρμακευτική-Φαρμακοκινητική Ι και ΙΙ * Φυσιολογία * Φαρμακευτική Τεχνολογία ΙΙ και ΙΙΙ * Φαρμακευτική Ανάλυση ΙΙ |
| * Κλινική Φαρμακευτική | * Βιοφαρμακευτική-Φαρμακοκινητική Ι και ΙΙ * Φαρμακολογία Ι και ΙΙ * Φαρμακευτική Ανάλυση ΙΙ * Εισαγωγή στην Κλινική Φαρμακευτική |
| * Φαρμακολογία | * Βιοφαρμακευτική-Φαρμακοκινητική Ι ή Βιοχημεία * Φαρμακολογία Ι και ΙΙ * Φυσιολογία * Παθοφυσιολογία * Εισαγωγή στην Κλινική Φαρμακευτική ή Βιολογία |
| * Φαρμακοκινητική | * Βιοφαρμακευτική-Φαρμακοκινητική Ι και ΙΙ * Φαρμακολογία Ι και ΙΙ * Φαρμακευτική Ανάλυση ΙΙ * Εισαγωγή στην Κλινική Φαρμακευτική |
| Εργαστήριο εκτός Τμήματος Φαρμακευτικής | * Διοίκηση Επιχειρήσεων-Marketing * Κλινική Χημεία * Φυσικοχημεία * Φυσιολογία | Το αντίστοιχο μάθημα |

Ο Πρόεδρος του Τμήματος

Καθηγητής, Χρ. Ρέππας